12.juulil toimub järjekordne Väike Videvikukontsert Muhumaal Uiekopli õues. Sel aastal esineb tulefolgi bänd  SVJATA VATRA . Kes nad on - ei tasu vist tutvustamist. See on segu Ukraina - Eesti folgist ja muidu mõnusast muusikast. Täpsemalt saab neist lugeda ja natuke kuulata aadressil www.myspace.com/svjatavatra    Soojendusbändina astub ülesse Muhu ja  Pöide ühiskapell Sõtsed. Ja kui õnneks läheb, siis saab nende saatel ka tantsida. Aeglaseid rahvuslikke tantse. Tasahilju öhe...  Üritus algab ise kell 19.00, aga kaugema kandi rahvas võib kohale tulla juba reede õhtul. 11.juulil. Sisse sättimiseks. Selleks on olemas koht, kuhu telk ülesse panna. Ja telgi võib maha võtta alles pühapäeval. Sest ilm on kindlasti ilus. Teisiti ei saagi olla.    Need, kes juba laupäeva hommikust kohal on, kütavad hilisõhtuks kuumaks sauna (korstanaga suitsusaun).  Kontserdi pileti saab 50 krooni eest ja telgi koht maksab ka 50 krooni. Ise teate, mitmekesi sinna sisse mahute.